stanford-oval/wikipedia huggingface dataset:
רמה אנרגטית
הערות שוליים

↑  Ildefonso M. De la Fuente, On the Dynamics of the Adenylate Energy System: Homeorhesis vs Homeostasis, PLoS ONE 9, 2014-10-10, עמ' e108676 doi: 10.1371/journal.pone.0108676
↑  ד"ר ארז גרטי, שרשרת מעבר אלקטרונים – הכוח שמייצר אנרגיה בגופנו, במדור "מאגר המדע" באתר של מכון דוידסון לחינוך מדעי, 30 ביולי 2009
ריי (מלחמת הכוכבים)

| --- | --- |

ריי, המגולמת על ידי השחקנית דייזי רידלי
 שם סרט:  מלחמת הכוכבים
 הופעה ראשונה:  מלחמת הכוכבים - פרק 7: הכוח מתעורר
 יוצרים:  ג'ורג' לוקאס (על פי תסריט ראשוני שכתב)
 גילום הדמות:  דייזי רידלי
 מידע
 תאריך לידה:  ABY 15
 גזע:  אדם
 מין:  נקבה
 מקצוע:  מלקטת גרוטאות על הכוכב ג'אקו  טייסת ומכונאית  אבירת ג'דיי
 שיוך:  המחתרת
 נטייה:  טובה
 מומחיות:  לחימה בחרב אור, לחימה במוט ארוך, טיסה ומכונאות
 כוחות:  שליטה ב"כוח"
 כלי נשק:  מוט, חרב אור כחולה (של לוק סקייווקר) ואחר כך חרב אור צהובה
 כלי רכב:  חללית המילניום פלקון
 סגנון לחימה:  מיומנת מאוד במוט ארוך ובחרב אור
 אזרחות:  תושבת הכוכב ג'אקו לפחות מאז גיל 5
 דמויות קשורות
 משפחה:  סבא: שיב פלפטין
 חברים:  פין, האן סולו, צ'ובאקה,  הגנרלית ליאה אורגנה, BB-8, לוק סקייווקר, פו דמרון, בן סולו
 אויבים:  קיילו רן, המסדר הראשון, המנהיג העליון סנוק, דארת' סידיוס, המסדר האחרון.
ריי  (באנגלית: Rey) היא דמות בדיונית מסדרת הסרטים "מלחמת הכוכבים", שהופיעה לראשונה בסרט "הכוח מתעורר". דמותה היא הפרוטגוניסט הראשי של טרילוגיית ההמשך.
ריי נולדה בכוכב לא ידוע, לבנו של הקיסר שיב פלפטין (המוכר בשם הסית' שלו - דארת' סידיוס). היא הוחבאה מפני סבה בכוכב ג'אקו על ידי הוריה, שנרצחו משום שסירבו לחשוף את מיקומה. בהמשך היא בוחרת כשם משפחתה את השם סקייווקר, כמחווה למוריה מאסטר לוק סקייווקר וליאה אורגנה.
את דמותה של ריי מגלמת השחקנית דייזי רידלי.
ביוגרפיה > ב"הכוח מתעורר"

מקום הולדתה של ריי אינו ידוע. כשהייתה קטנה מכרו אותה הוריה האלכוהוליסטים תמורת משקה אלכוהולי לאנקאר פלאט. ומאז שרדה לבדה על הכוכב ג'אקו כשלמחייתה היא אוספת גרוטאות שונות מספינות חלל שהתרסקו על אדמת ג'אקו, ומוכרת אותן בתמורה למזון. ריי משוכנעת שהוריה יחזרו לאסוף אותה, ולכן אינה מוכנה לעזוב את ג'אקו מחשש שמא תחמיץ אותם. בנוסף היא מסמנת על הקיר במקום מגוריה (AT-AT מרוסק) כל יום שעובר מאז נעלמו הוריה.
במהלך אירועי הסרט הכוח מתעורר פוגשת ריי את הדרואיד BB-8 ואת חייל הסער העריק פין הטוען בפניה שהוא חבר בברית המורדים, ומשכנע אותה לברוח איתו אל בסיס המורדים בספינת חלל שאותה הם גונבים ממגרש גרוטאות סמוך. במהלך מנוסתם מכוחות המסדר הראשון הרודפים אחרי BB-8, נחטפת הספינה, המילניום פלקון, על ידי ספינת משא שעליה, כך מתברר, האן סולו וצ'ובאקה. ריי מתיידדת עם השניים, ועד מהרה מציע לה האן עבודה בצוותו על המילניום פלקון.
לאחר שקיילו רן רוצח את האן סולו, ריי ופין נאלצים להילחם בקיילו רן. פין נפצע אך ריי גוברת על קיילו רן באורח פלא. ריי טסה בחללית בשליחות ברית המורדים במטרה לאתר את לוק סקייווקר, ולבסוף מצליחה לאתר אותו, אז היא מושיטה לו את חרב האור שלו, אותה קיבלה קודם לכן ממאז קאנאטה.
ביוגרפיה > ב"אחרוני הג'דיי"

ריי מבקשת מלוק סקייווקר ללמוד את דרכי הג'די. לוק מסרב עד שמגלה מה עלה בגורלו של ידידו, האן, ועד שארטו מקרין לו את הודעתה הנואשת של הנסיכה ליאה מתקווה חדשה. ריי מתקשרת מספר פעמים טלפתית עם קיילו רן, עד שהוא מגלה לה את האמת על בגידתו בלוק ומשפחתו (לוק ניסה להרוג אותו כשחש שיש בו יותר מדי אופל). ריי הכועסת תוקפת את לוק ויוצאת אל ספינת הדגל של סנוק למצוא את קיילו רן ולהחזירו לצד המואר.
קיילו רן פועל כמצופה ומביא את ריי לפני מנהיגו. במהלך העימות, קיילו בוגד בסנוק ותופס את מקומו. ריי וקיילו נלחמים גב אל גב מול שומריו של סנוק, אך ריי מסרבת להצעתו לעבור לצידו. ריי מקפידה לכנות את קיילו רן "בן" שמו המקורי מימיו שלפני הבגידה.
ריי נמלטת מהמקום לאחר שחרבה מתפוצצת ומצטרפת למחתרת על כוכב קרייט בדרכם החדשה.
מאפיינים ויכולות

בתחילת הסרט מלחמת הכוכבים פרק 7: הכוח מתעורר, בעקבות סירובה של ריי למכירת הדרואיד BB-8, חבורה של שודדים אורבים לה במטרה לגנוב ממנה את הדרואיד. בעת הקרב בינה לבין השודדים מתגלה המומחיות שלה בשימוש במוט ארוך. פין בדיוק מגיע לקרבת מקום כדי למצוא את BB-8, רואה את הקרב ביניהם, ומתפעל מיכולתה של ריי.
במהלך אירועי הסרט מגלה ריי כי היא בעלת שליטה חזקה בכוח, וכי היא מסוגלת להתמודד עם תרגילי שליטה במחשבות מצד קיילו רן, ואף לבצע בעצמה תרגילי שליטת מחשבות על אחרים. כמו כן היא מגלה את כוחה בקרבות בחרבות אור.
בסרט מלחמת הכוכבים - פרק 9: עלייתו של סקייווקר מתברר כי היא יכולה לרפא באמצעות הכוח. היא מרפאת נחש ענק אחרי שחומלת עליו, ואחרי שהיא דוקרת את קיילו רן היא מרפאת אותו.
כמו כן, היא משתפרת בשימוש בחרב אור כך שהיא מסוגלת לתפוס את חרבו של לוק מהאוויר.
לריי יש צד ויכולות אפלות: היא מפוצצת  ספינה של המסדר הראשון על ידי ברק מידיה, רואה חיזיון של עצמה כאדונית סית' ולא כג'דיי, ויכולה להיות קטלנית ולהשתמש בצורה חזקה במיוחד בכוח כשהיא זועמת. יחד עם זאת, היא נאמנה ומגינה על חבריה ומוכנה להפוך לאדונית סית' על מנת להציל אותם (דבר שבסוף לא קורה עקב התערבותו של בן סולו ברגע האחרון). הרבה פעמים פלפטין סבה ובן סולו (לפני חזרתו לצד המואר) מנסים לפתות אותה לעבור לצד האפל ונכשלים.
יכולותיה הנוספות כוללות לעצור חרב אור באמצעות הכוח, לגרום בסרט השמיני במאמץ רב לאבנים לרחף ובסרט התשיעי לעשות זאת ללא קושי, ובסוף הסרט לתקשר עם כל אבירי הג'דיי שהיו, לקבל את כל הכוחות של הג'דיי, לקום באמצעות הכוח ולהילחם אפילו בהיותה גוססת ולהשמיד את פלפטין ואת הסית' על ידי החזרת הברקים של פלפטין אליו באמצעות הצלבת חרבותיהם של לוק וליאה, אפילו שהוא שאב ממנה את אנרגיית הכוח שלה ומשתמש בכל הכח של אבירי הסית' הקודמים.
ריי מאוד מחוברת לבן סולו, ללוק ולליאה סקייווקר. היא מחזירה את בן סולו לצד המואר, ממשיכה את דרכה של ליאה ונהפכת לתלמידתה אחרי מותו של לוק, מורה הראשון. היא מרפאת את בן סולו אחרי שפצעה אותו קשה ומתחברת איתו ובסוף הסרט, אחרי שהוא מחייה אותה היא מנשקת אותו. בסוף הסרט התשיעי היא עוברת לגור בחווה שלוק גר שם כנער, ואחרי שמקומית שואלת אותה מה שם משפחתה, היא רואה את רוחות הרפאים של לוק ושל ליאה ומאמצת לעצמה את שם משפחתם: סקייווקר.
יחסה עם סבה פלפטין מצד אביה לא טובים היות שהוא הורה להרוג את הוריה לאחר שסירבו לתת את מיקומה היות שידעו שפלפטין רוצה להשתמש בה עקב עוצמת הכוח שלה. כשהיא מגלה על כך, היא רוצה להורגו והוא מעודד אותה על מנת שרוחו תפלוש לגופה היות שבזמן זה הוא רוח רפאים. לאחר מכן, מתגלה שסבה רואה בה חלשה בדיוק כמו אביה (בנו), הוא שואב ממנה את כוחה את מנת לקום מחדש ומנסה להרוג אותה כשמתברר לו שאין בה שימוש יותר. אף על פי שהוא משתמש בכל הכוח של אדוני הסית' הקודמים הוא נהרג על ידיה.
ריי היא אבירת ג'דיי זקיפה. היא טובה במכונאות, בטיסה, בהתגנבות וברפואה באמצעות ה"כוח", מלבד היותה אבירת ג'דיי גדולה. ההוכחה הכי טובה לכך היא שבסוף הסרט היא מטמינה באמצעות הכוח את חרבות האור של לוק וליאה באדמה ומשתמשת בחרב אור עצמאית משלה שהלהב שלה בצבע צהוב - צבעם של אבירי הג'דיי הזקיפים.
קרולין בונפרטה

| --- | --- |

 לידה:  25 במרץ 1782 אז'אקסיו, צרפת 
 פטירה:  18 במאי 1839 (בגיל 57) פירנצה, הדוכסות הגדולה של טוסקנה 
 מדינה:  צרפת 
 מקום קבורה:  Ognissanti Church 
 בן או בת זוג:  ז'ואקים מירא (20 בינואר 1800–13 באוקטובר 1815) Francesco Macdonald (1830–28 באוגוסט 1837) 
 פרסים והוקרה
 מסדר המלכה מריה לואיסה 
 חתימה:   
 
קרולין מריה אנונציאטה בונפרטה מירא מקדונלד (בצרפתית: Caroline Marie Annonciade Bonaparte; ‏25 במרץ 1782 – 18 במאי 1839), ידועה יותר בשם קרולין בונפרטה, הייתה נסיכה צרפתייה; הילדה השביעית והבת השלישית של קרלו בואונפרטה ולטיציה רמולינו, ואחותו הצעירה של נפוליאון בונפרטה מצרפת. היא הייתה מלכת נאפולי בתקופת שלטונו של בן זוגה שם, ועוצרת נאפולי במהלך היעדרותו ארבע פעמים: בשנים 1812–1813, 1813, 1814 ו-1815.
בשנת 1800 נישאה קרולין לז'ואקים מירא, מרשל האימפריה (אנ'), נסיך מירא ולימים מלך נאפולי, אחד הגנרלים החשובים והידועים לשמצה של נפוליאון.
שנותיה המוקדמות

קרולין נולדה באז'אקסיו, קורסיקה לקרלו בונפרטה ולטיציה רמולינו. היא הייתה אחותם הצעירה של ז'וזף בונפרטה, נפוליאון בונפרטה, לוסיאן בונפרטה, אליסה בונפרטה, לואי בונפרטה ופולין בונפרטה ואחותו הגדולה של ז'רום בונפרטה. קרולין, שזכתה להערכה רבה בזכות יופיה והאינטליגנציה שלה, הייתה גם בעלת אופי מורכב, שאפתנית ובעלת ידע פוליטי. נפוליאון אמר עליה: "מכל המשפחה שלי, היא זו שהכי דומה לי".
בשנת 1793, במהלך המהפכה הצרפתית, קרולין עברה עם משפחתה לצרפת. היא התחנכה כתלמידה בבית הספר בסן-ז'רמן-אן-לה שנוסד על ידי מאדאם ז'אן קמפאן. היא למדה בבית הספר במקביל לאחייניתה הורטנס, בתם של ז'וזפין ולואיס, אחיה של קרולין.
היא התאהבה בז'ואקים מירא, אחד מבכירי מפקדי הפרשים של אחיה, שהיה ראוותני וכריזמטי, והם נישאו ב-20 בינואר 1800. קרולין הייתה בת שבע-עשרה. בתחילה נפוליאון לא רצה לאפשר להם להינשא, אך אשתו ז'וזפין דה בוהרנה שכנעה אותו לשנות את דעתו.
כשנפוליאון הפך לקיסר, היא ואחיותיה שכנעו אותו להפוך אותן לנסיכות אימפריאליות.
מלכת נאפולי

קרולין הפכה לדוכסית הגדולה של ברג וקלווה ב-15 במרץ 1806 ולמלכת נאפולי ב-1 באוגוסט 1808, כאשר בעלה מונה לתפקידים אלו על ידי אחיה. על פי תנאי המינוי, היא זכאית לשמור על התואר מלכה גם לאחר מות בן זוגה.
כמלכה, קרולין שיפצה את בתי המגורים המלכותיים בנאפולי, תכננה גנים חדשים, עודדה את העניין הגובר ברהיטי עיצוב קלאסי, שלטה על תעשיית המשי והכותנה ועל אמנים צרפתים בנאפולי, גילתה עניין בתגליות הארכאולוגיות של פומפיי וייסדה בית ספר לבנות.
לפי דיווחים מאותה תקופה, תוארה כקנאית עזה בגיסתה ז'וזפין ובילדיה מבעלה הראשון, כי הרגישה שנפוליאון מעדיף אותם על פני קרוביו בני משפחת בונפרטה. קרולין היא שסידרה לנפוליאון לקחת פילגש, אלאונור דנואלה, שילדה את ילדו הלא חוקי הראשון. מה שהביא לתחושה (הרצויה בעיני קרולין) שז'וזפין אינה פוריה, שכן נפוליאון הראה שהוא מסוגל בבירור להביא ילדים לעולם, מה שהביא בסופו של דבר לגירושין מז'וזפין. בשנת 1810, כאשר נפוליאון התחתן עם הקיסרית השנייה שלו מארי לואיז מאוסטריה, קרולין הייתה אחראית לליוויה לצרפת. לאחר שפגשה אותה בגבול אוסטריה והדוכסות שלה, קרולין אילצה את מארי-לואיז להשאיר את כל מזוודותיה, משרתיה, ואפילו כלב המחמד שלה, מאחור באוסטריה.
קרולין הקדישה את עצמה לאינטרסים של בעלה ז'ואקים מירא, מלך נאפולי, שם הייתה מעורבת מאוד בענייני הממלכה. כמלכת נאפולי, היא תפקדה כעוצרת נאפולי בזמן היעדרותו של ז'ואקים בארבע הזדמנויות: במהלך השתתפותו במלחמה ברוסיה בשנים 1812–1813, במהלך השתתפותו במלחמה בגרמניה ב-1813, במהלך המלחמה נגד נפוליאון. ב-1814, ולבסוף, במהלך חזרתו של נפוליאון לשלטון ב-1815. ב-1814, היא תמכה בהחלטתו לעשות שלום עם בעלי ברית שהיו נגד נפוליאון, תוך שמירה על כסאו בזמן שנפוליאון הודח.
במהלך מאה הימים של 1815 יצא ז'ואקים לתמוך בנפוליאון. במהלך היעדרותו, קרולין נותרה כעוצרת של נאפולי. ז'ואקים הובס והוצא להורג, וקרולין ברחה לאימפריה האוסטרית. בעודה בגלות, היא אימצה את התואר 'רוזנת ליפונה'; 'ליפונה' היא אנגרמה של נאפולי.
חיים מאוחרים

בשנת 1830 היא נישאה לפרנצ'סקו (פרנסואה) מקדונלד (1777–1837), קרוב משפחתו של המרשל אטיין מקדונלד, שהיה שר המלחמה של ממלכת נאפולי בשנים 1814 ו-1815. היא חיה בפירנצה עד מותה בשנת 1839. לה ולמקדונלד לא היו ילדים. קרולין מתה בשנת 1839 ונקברה בפירנצה.
אחד מניניה היה השחקן האמריקאי רנה אוברז'ונואה.
הערות שוליים

↑  Caroline Bonaparte, sister of Napoleon, Queen of the arts, napoleon.org (באנגלית אמריקאית)
↑  Turquan, Joseph (1908). The Sisters of Napoleon: Elisa, Pauline, and Caroline Bonaparte After the Testimony of Their Contemporaries (illustrated ed.). Creative Media Partners. ISBN 1296444473.
↑  Caroline Bonaparte | queen of Naples | Britannica, www.britannica.com (באנגלית)
| --- | --- |
בקרת זהויות :  NLI: 987007259567705171  PLWABN: 9811465029105606  BnF: cb120481563 (data)  GND: 118585827  ICCU: NAPV055270  ISNI: 0000 0001 0871 8648  LCCN: n50051519  NTA: 091380944  RERO: 02-A028388786  SNAC: w6611k7k  SUDOC: 02869886X  VcBA: 495/183873  VIAF: 14788463   WorldCat (עם VIAF): 14788463 
תעודת הנישואין של ז'ואקים מירא וקרולין
ז'ואקים מירא
רחוב ריפר

| --- | --- |

 סוגה:  סדרת דרמה היסטורית
 שחקנים:  מת'יו מקפדיין ג'רום פלין ג'וזף מול מייאנה בורינג דייוויד דוסון   פול מקגאן   איאן גלן
 ארץ מקור:  הממלכה המאוחדת 
 שפות:  אנגלית 
 מספר עונות:  5 
 מספר פרקים:  37 
 הפקה
 חברת הפקה:  BBC Endemol UK Tiger Aspect Productions
 הפצה:  Banijay UK, נטפליקס 
 אתר צילומים:  דבלין 
 מוזיקה:  Dominik Scherrer 
 אורך פרק:  58–76 דקות
 שידור
 רשת שידור:  BBC One (עונות 1-3) Amazon UK (עונות 4–5)
 רשת שידור בישראל:  HOT
 פורמט (תמונה):  1080i (HDTV)
 פורמט (קול):  סטריאו
 תקופת שידור מקורית:  30 בדצמבר 2012 – 12 באוקטובר 2016
 קישורים חיצוניים
 אתר רשמי
 דף התוכנית ב-IMDb
 
רחוב ריפר (באנגלית: Ripper Street; מילולית: "רחוב המרטש") היא סדרת דרמה טלוויזיונית, בריטית ששודרה ברשת BBC ומתרחשת ברובע וייטצ'אפל בלונדון הוויקטוריאנית של שנת 1889, כמה חודשים לאחר הרצח האחרון של ג'ק המרטש. בחטיבת "H", המחוז המסובך והידוע לשמצה במשטרת לונדון, המאוכלס באוכלוסייה בעייתית, הבלש המשטרתי אדמונד ריד שרדוף על ידי טעות טראגית מעברו, מלווה בחוקר בנט דרייק והכירורג הצבאי קפטן הומר ג'קסון מנסה להשליט סדר ברחובות לונדון הוויקטוריאנית, כשברקע אורב החשש משובו של המרטש.
פרק הבכורה שודרה בדצמבר 2012. העונה השנייה שודרה באוקטובר 2013. לאחר עיכוב בהפקה הסדרה חזרה לעונה שלישית ששודרה בנובמבר 2014. ביוני 2015 הסדרה חודשה לעונה רביעית וחמישית ונודע שהעונה החמישית תהיה האחרונה. בינואר 2016 שודרה העונה הרביעית ובאוקטובר 2016 שודרה העונה החמישית והאחרונה.
עלילה > עונה 1

הסדרה נפתחת באפריל 1889, שישה חודשים לאחר הרצח האחרון שביצע ג'ק המרטש ובוייטצ'אפל חטיבת H האחראית לשיטור ברובע שבמזרח לונדון העבודה רבה: זהו מחוז עם אוכלוסייה של 67 אלף תושבים עניים ומדוכאים. אנשי חטיבת H מצויים במצוד אחר ג'ק המרטש אך לא מצליחים לעלות על עקבותיו. כשנשים נוספות נרצחות ברחובות ווייטצ'אפל, במשטרה מתחילים לתהות האם הרוצח חזר.
בין המפעלים, החנויות, בתי הזונות והפאבים, הבלש הפקח אדמונד רייד והבלש סרן בנט דרייק משתפים פעולה עם מנתח של צבא ארצות הברית וסוכן הפינקרטון קפטן הומר ג'קסון בחקירת ההריגות. דרכיהם נפגשות עם זונת הרחוב לונג סוזן, שהגיעה ללונדון עם ג'קסון מאמריקה ומאפשרת לו לשהות בבית הזונות. יחסיהם הופכים למותחים בעקבות משיכתו של ג'קסון לאחת הנערות היפות, רוז ארסקין ובשל מעורבותו הקרובה לחקירותיו של רייד וחטיבה H.
לרייד ורעייתו אמילי יש בת אחת בלבד, מטילדה, שנעלמה והוכרזה כמתה כמה חודשים לפני אירועי הסדרה, בתקרית הנהר במהלך המצוד אחר המרטש. כתב העיתון פרד בסט שמודע לסוד האפל על מותה ובעוד רייד שקוע בתחושותיו הקשות לתקרית, אמילי רעייתו נחושה לפתוח בחיים חדשים ולסייע לנשים האומללות של ויטצ'אפל.
עלילה > עונה 2

העונה נפתחת בשנת 1890 לאחר שאמילי עזבה את רייד לאחר שהוא נתן לה להאמין שמטילדה לא טבעה למוות. רוז ארסקין עוזבת את בית הבושת של סוזן כדי לעבוד כמלצרית בהיכל המוזיקה, תיאטרון הוורייאטה של בלווט. סרן דרייק נישא לנערה אחרת מנשותיה של סוזן, בלה. שוטר בילוש חדש, אלברט פלייט מגיע למחלקה.
רייד מוצא עצמו במאבק מול הפקח ג'דדיה שיין. לאחר עשור כפקח בכוח המשטרה של הונג קונג, שיין נשלח על רקע ניסיונו הרב על מנת לסייע למחלקה K השכנה, החולשת על הצ'יינטאון. לונג סוזן, השמחה בחלקה כבעלת בית הבושת, מרגישה כמי שחבה לסילאס דוגאן, לאחר שזה השאיל לי מזומנים על מנת לפתוח עסק, לאחר שנודע לה על כוונתו של ג'קסון לעזוב את לונדון.
במהלך העונה מתוארים היסטוריים אמיתיים כמו ההגירה הסינית לבריטניה, הפגנת הנשים של שנת 1888, מלחמת הזרמים, שערוריית הרחוב ברחוב קליבלנד, השחר המוזהב, ג'וזף מריק (הידוע כ"איש הפיל"), משבר ביירינג ואירועים נוספים.
עלילה > עונה 3

השנה היא 1894. תאונת רכבת בוויטצ'אפל מביאה למותם של 55 אזרחים. לזירה מגיעים ריד, דרייק, ג'קסון, רוז ארסקין, ולונג סוזן שנפגשים אחרי פרידה ארוכה. רייד חוקר את התקרית ומגלה שזו נגרמה בעקבות שוד. מארגן השוד הוא סנגורה של סוזן, רונלד קפשו. כוונתו לגנוב את איגרות החוב האמריקניות על מנת לחלץ את אחוזת אוסידיאן הפיננסית שבבעלותו ולהמשיך בניסיונו לחבר את וייטצ'אפל לחשמל. מתילדה מתגלה על ידי קפשו ומתברר שהיא בחיים, למרות שסוזן סיפרה לריד שהיא מתה מאז חולצה. מטילדה בורחת והיא נאספת על ידי הארי וורד, סרסור צעיר. לאחר שהוא מקבל מידע על המקום שבו נראתה לאחרונה, ריד ובנט מוצאים אותה, אבל היא בורחת. ריד חוזר לביתו והאב ובתו מתאחדים.
עלילה > עונה 4

השנה היא 1897. זו שנת היהלום למלכותה של המלכה ויקטוריה. ריד כבר פרש מעבודת הבילוש וחי עם בתו מטילדה בהמפטון. הוא מוחזר לוויטצ'אפל לאחר שמבקרת אותו דבורה גורן, שמפצירה בו לחקור רצח רב מידיו של אדם בשם אייזק בלום, שהיא מאמינה כי הוא חף מפשע למעשה.
בינתיים, דרייק הוא כעת הפקח הבכיר ברובע ועדיין מעסיק את ג'קסון, שוויתר על שתייה והימורים ועמל לחסוך כסף עבור סוזן, שנשפטה למוות בתלייה על פשעיה. כשנסיונותיו לשחררה כחוק נכשלים הוא מחליט לזייף את מותה ומשכנע אותה לשלוח את בנה לאימוץ אצל דרייק ורעייתו רוז, בעוד סוזן מתחבאת בעוד ג'קסון מעמיד פנים בפני חבריו כי הוא מתאבל על מותה.
עלילה > עונה 5

לאחר מותה של בנט דרייק, המבוקשים מוצאים עצמם מתמודדים עם כוחו של אוגוסטוס דוב ואחיו הרצחני. ריד מוצא עצמו במאבק מוחות עם אוגוסטוס דוב. מקור בלתי צפוי מתריע בפני ריד וג'קסון בפני התפתחות נוראית בחקירות החטיבה. שיין מקבל מידע שהוא משתמש בו לתועלתו בעוד דוב מתכנן להפיל את החוקרים. ריד נלקח למעצר בחשד להפרה משמעתית כאשר ג'קסון ושותפיו מנסים לשחררו ולחשוף את פשעיו של דוב. כאשר אלה נחשפים לציבור, ריד, ג'קסון וסוזן מתעמתים עם גורלם שלהם.
שחקנים ודמויות

מת'יו מקפדיין, המפקח אדמונד ריד, מפקד חטיבת H במשטרת איסט לונדון. מכור לעבודתו שמונע מהכישלון ללכוד את ג'ק המרטש ומותה של בתו מתילדה. מנודה מאשתו, אמילי, הוא עובד בלילות במשרדו שברחוב לימן. הוא פורש כשבתו נמצאת אך הופך לאכזרי כשהיא כבר אינה נזקקת לו. הוא חוזר לבסוף כדי לעבוד תחת דרייק.
ג'רום פלין, הבלש בנט דרייק, יד ימינו של ריד. לאחר נישואין לזונה בלה ורציחתה הוא חוזר ממנצ'סטר לשם הועבר לאחר הירצחה. הוא מורשע ולאחר פרישתו של ריד הופך למפקד חטיבת H.
אדם רוטנברג, כקפטן הומר ג'קסון, מנתח צבאי לשעבר מצבא ארצות הברית סוכן בסוכנות פינקרטון. משמש כמומחה לזיהוי פלילי של חטיבת H. נשוי ללונג סוזן שאינה אלא מורשעת שנמלטה מארצות הברית בשם ג'אדג'.
מייאנה בורינג, לונג סוזן הארט/קייטלין סוויפט ג'אדג', אשתו של הומר ג'קסון ובתו של תעשיין אמריקאי עשיר. מחזיקה בבעלותה בית בושת ברחוב טנטר. נסיונותיה להפוך את העסק לעסק חוקי נתקלים בקשיים רבים. היא נכלאת ונידונה למוות בהמשך ומואשמת בגרימת מוות. היא יולדת לג'קסון בן בשם קונור.
צ'רלן מק'קנה, רוז ארסקין, זונה מבית הבושת של סוזן שמחליטה לשנות את חייה והופכת לזמרת אולמות. מאוחר יותר משרתת כמודיעה משטרתית ומתחתנת עם בנט דרייק.
דייוויד דוסון, פרד בסט, עורך עיתון מקומי
ג'וזף מול
פול מקגאן
איאן גלן
קיליאן סקוט
פרקי הסדרה

| עונה | פרקים | פרק ראשון | פרק אחרון | רשת שידור |
| --- | --- | --- | --- | --- |
| 1 | 8 | 30 בדצמבר 2012 | 24 בפברואר 2013 | BBC One |
| 2 | 8 | 28 באוקטובר 2013 | 16 בדצמבר 2013 | BBC One |
| 3 | 8 | 14 בנובמבר 2014 | 26 בדצמבר 2014 | ‏Amazon Prime UK |
| 4 | 7 | 15 בינואר 2016 | 19 בפברואר 2016 | Amazon Prime UK |
| 5 | 6 | 12 באוקטובר 2016 | 12 באוקטובר 2016 | Amazon Prime UK |
ראו גם

וייטצ'אפל (סדרת טלוויזיה)
קופר (סדרת טלוויזיה), סדרה המתרחשת בניו יורק של שנת 1860
תעלומות מורדוך (סדרת טלוויזיה), סדרה המתרחשת בטורונטו של שנת 1895
קרן רוסו

| --- | --- |
אין תמונה חופשית
 לידה:  1974 (בת 50 בערך) 
 תחום יצירה:  יצירת עבודות ווידאו, בציור ובכתיבת טקסטים
 
קרן רוסו (נולדה ב-1974) היא אמנית ישראלית. בוגרת "המדרשה", סיימה תואר ראשון בהצטיינות במחלקה לאמנות בבצלאל בירושלים בשנת 1998. רוסו התגלתה באמנות הישראלית עם סרט-הווידאו "התלקחות אנושית ספונטאנית" שהוצג במוזיאון הרצליה בשנת 2000, והשתתפה בתערוכת בית הבובות במוזיאון ישראל בשנת 2001. רוסו היא אחת האומניות הישראליות המוערכות והפעילות כיום. היא עוסקת ביצירת עבודות ווידאו, בציור ובכתיבת טקסטים.
רוסו הציגה בתערוכות יחיד ובתערוכות קבוצתיות רבות, במוזאונים ובגלריות מובילים בארץ ובעולם. היא זכתה בפרסים רבים כגון – פרס שרת התרבות בשנת 2012 ופרס גבעון (מוזאון תל אביב) בשנת 2002.
כיום רוסו חיה ופועלת בלונדון, אנגליה. בשנת 2004 ראה אור ספרה "אנציקלופדיה תרמיקה".
ביוגרפיה

בין השנים 1992-1988 למדה רוסו בבית הספר התיכון על שם תלמה ילין בגבעתיים, ובין השנים 1995-1993 למדה בבית המדרש הממלכתי למורי אמנות ברמת השרון. בין השנים 1998- 1995 למדה לתואר ראשון באקדמיה לאמנות ועיצוב, בבצלאל בירושלים, ובשנת 2004 אף לימדה שם.
רוסו חיה ועובדת בלונדון כבר 17 שנים. היא נשואה לאמן האמריקאי דאג פישבון. רוסו מיוצגת על ידי גלריה דביר וממשיכה להציג פה באופן רציף. במקביל היא מציגה את עבודותיה ברחבי העולם. בין השאר בחללי תצוגה בלונדון במרכז הברביקן, בחלל הפרויקטים של גלריה הייוורד, במוזיאון ויקטוריה ואלברט, במוזיאון הטייט מודרן, בדלפינה ובפרדייז רואו. כמו כן הציגה בביאנלת בוזאן בקוריאה, במונטווידאו, באמסטרדם, בהאוס דר קולטור דר וולט בברלין, במוזיאון ישראל, במוזיאון תל אביב, במרכז לאמנות עכשווית בתל אביב ובמוזיאון הרצליה.
פרסים

1998 – פרס אלחנני לבוגר מצטיין, בצלאל, אקדמיה לאמנות ועיצוב, ירושלים
1999 – מלגת השלמת פרויקט מטעם עיריית תל אביב
2000 – פרס לאמן צעיר, משרד החינוך התרבות והספורט
2000 – מלגת קרן תרבות אמריקה-ישראל ע"ש שרת
2002 – פרס ע"ש שמואל גבעון, מוזיאון תל אביב לאמנות, תל אביב
2002 – פרס קרן ברטלסמן
2004 – פרס דלפינה, לונדון
2005 – מלגת קרן תרבות אמריקה-ישראל ע"ש שרת
2012 – פרס שרת התרבות והספורט, משרד התרבות והספורט.
תערוכות

2006 - פרויקט צפייה מרחוק, המרכז לאמנות עכשווית, תל אביב גלריה דביר, תל אביב
2010 - תולדות העתיד הקרוב, אגף אניאס ובני שטינמץ לאדריכלות ועיצוב, גלריות 1, 2, מוזיאון תל אביב לאמנות, תל אביב.
תערוכות > תערוכות קבוצתיות

2000–2001 - פרק 4, בית הבובות, מוזיאון ישראל, ירושלים
2001 - נרטיב וסיפורים אחרים תצוגות ווידאו, מוזיאון חיפה לאמנות
2001 - רישומים סדנאות האמנים בתל אביב (רחוב אליפלט)
2002 - איפה הילדים? המשכן לאמנות ע"ש חיים אתר, קיבוץ עין חרוד
2003 - אמנות ישראלית צעירה: אוסף ז'אק וגניה אוחנה במוזיאון תל אביב לאמנות, אולם מרקוס ב' מיזנה, האגף ע"ש גבריאלה ריץ', מוזיאון תל אביב לאמנות
2005 - מיסטי-כאן: דימויי קבלה, מיסטיקה ורוחניות באמנות העכשווית בישראל, הגלריה לאמנות ע"ש אברהם ברון, אוניברסיטת בן-גוריון בנגב, באר שבע
2005 - מה את שותקת? מוזיאון הרצליה לאמנות, בית יד-לבנים, הרצליה
2006 - בין מקומות- אמנות חדשה מישראל, חו"ל
2007 – תחתיות, המעבדה - המרכז לאמנויות הבמה, ירושלים
2008 – שדים, מוזיאון בת-ים לאמנות עכשווית, בת-ים
2009 - האיש בעל ראש הדלעת, המשכן לאמנות ע"ש חיים אתר, קיבוץ עין חרוד
2011 - Aesthetikos , מרכז לאמנות מדע וטכנולוגיה על שם פ.ק הניך בטכניון, חיפה
2011 – אסקייפ, בית האמנים ע"ש יוסף זריצקי, תל אביב
2012 - א"ש לילה, רחובות יפו העתיקה
2013 – מיתוגרפיות, יפו 23, ירושלים
2013 - תערוכת פרסי משרד התרבות והספורט לאמנות ועיצוב, מוזיאון אשדוד לאמנות
2014 - שטח הפקר, בית האמנים, ירושלים
2015 - מחילות – תפיסות של חלל, מרחב, זמן, בית קנר, גלריה עירונית לאמנות, ראשון לציון.
הערות שוליים

1 2 3  קרן רוסו: למעמקים, באתר המחסן של גדעון עפרת, ‏2019-09-28
↑  TheArtLab - קרן רוסו, באתר TheArtLab
1 2  מוזיאון ישראל מרכז מידע לאמנות ישראלית - תערוכות: רוסו, קרן, באתר museum.imj.org.il
↑  רעות ברנע, העבר עוד לפנינו: האמנית קרן רוסו מציגה תערוכה המוקדשת למיתוסים גרמניים, באתר כלכליסט, 5 בדצמבר 2019
↑  קרן רוסו, באתר תוהו, ‏2016-11-13
↑  Karen Russo, Karen Russo, Karen Russo (באנגלית)
1 2  מכונת קריאה - והשטן היה מלאך, באתר readingmachine.co.il
1 2  קרן רוסו: תולדות העתיד הקרוב / מוזיאון תל אביב לאמנות, באתר www.tamuseum.org.il
| --- | --- |
בקרת זהויות :  ICIA: 277750  NLI: 987007305107605171  GND: 174365829  LCCN: nr2006002511  RKD: 341635  SUDOC: 068679173  VIAF: 39336535   WorldCat (עם VIAF): 39336535
רועי לוי (כדורגלן)

רועי לוי (נולד ב-4 בספטמבר 1987) הוא כדורגלן עבר ישראלי, ששיחק בעמדת הקשר האחורי והמגן הימני לסירוגין.
קריירה

לוי, התחיל את הקריירה שלו במחלקת הנוער של הפועל ראשון לציון, והצטרף לקבוצה הבוגרת בעונת 2006/2007.
בקיץ 2008, לוי חתם בהפועל רעננה, עמה רשם עליה לליגת העל לראשונה בתולדות המועדון. ב-22 באוגוסט 2009, לוי ערך את הופעת הבכורה שלו בליגת העל, בהפסד 1–3 להפועל באר שבע.
ב-8 ביוני 2010, לוי חתם בהפועל עכו. בעונתו הראשונה, מיעט לשחק אך בעונת 2011/2012, הפך לשחקן הרכב במועדון.
בקיץ 2013, לוי חזר לקדנציה שנייה בהפועל ראשון לציון שנמשכה שנתיים.
הערות שוליים

↑  עדי סרדס, רועי לוי חתם בהפועל עכו, באתר ynet, 8 ביוני 2010
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רועי לוי (כדורגלן)".
ערך זה הוא קצרמרבנושא כדורגלנים ישראלים. אתם מוזמנים לתרום לוויקיפדיה ו.
ריצ'רד סימפקין

| --- | --- |
אין תמונה חופשית
 לידה:  1921
 פטירה:  1986 (בגיל 65 בערך)
 מדינה:  הממלכה המאוחדת, הממלכה המאוחדת של בריטניה הגדולה ואירלנד 
 השתייכות:  בריטניה הצבא הבריטי
 תקופת הפעילות:  עד ל-1971
 דרגה:  בריגדיר גנרל
 תפקידים בשירות
 מפקד רגימנט הטנקים המלכותי
 פעולות ומבצעים
 מלחמת העולם השנייה
 עיטורים
 מסדר האימפריה הבריטית, הצלב הצבאי
 
ריצ'רד אוולין סימפקין (באנגלית: Richard Simpkin;‏ 1921 – 1986) הוא בריגדיר גנרל לשעבר בריטי והוגה צבאי.
ביוגרפיה

סימפקין התגייס לצבא הבריטי, הוסמך לקצונה ולחם כקצין שריון ברגימנט הטנקים המלכותי במערכה בצפון אפריקה. ונפל בשבי. על גבורתו עוטר בבצלב הצבאי. על תפקידו בתכנון טנק הצ'יפטיין הוענק לו בשנת 1963 עיטור מסדר האימפריה הבריטית והוא מונה למפקד רגימנט הטנקים המלכותי. לאחר פרישתו פנה לכתיבה ומחקר צבאי ונחשב לאחד התיאוריטקנים החשובים בתחום בבריטניה.
לקריאה נוספת

חיל-רגלים ממוכן, הוצאת מערכות, 1986.
מרוץ אל העתיד: מחשבות על המלחמה במאה ה-21, מערכות, 1999.
הערות שוליים

↑  גיורא סגל, איך מנצחים כוחות מהפכניים, מערכות 415, ‏ נובמבר 2007, עמודים 46-41.
↑  ריצ'רד סימפקין, מרוץ אל העתיד: מחשבות על המלחמה במאה ה-21, מערכות, 1999, גב הספר.
↑  גל פרל, הקרב המשולב ככריך רב־שכבתי, הבלוג על הכוונת, ‏ 2 בפברואר 2020.
| --- | --- |
בקרת זהויות :  NLI: 987007422102705171  GND: 109701844  ISNI: 0000 0001 1614 7160  LCCN: n83166954  NLK: KAC201884754  NTA: 071691693  SUDOC: 076678687  Trove: 1267162  VIAF: 30110715   WorldCat (עם VIAF): 30110715